Document ID: 31994R1906

KOMISSION ASETUS (EY) 1906/94,
annettu 27 päivänä heinäkuuta 1994,
Euroopan yhteisön sekä Puolan tasavallan, Unkarin tasavallan, Tsekin tasavallan ja Slovakian tasavallan sekä Bulgarian ja Romanian tasavaltojen välisissä sopimuksissa määrätystä, tiettyjä vilja-alan tuotteita koskevasta tuontimaksusta vapauttamisesta annettujen asetusten (EY) N:o 121/94 ja (EY) N:o 1606/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Puolan tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 13 päivänä joulukuuta 1993 annetun neuvoston asetuksen (EY) N:o 3492/93(1) ja erityisesti sen 1 artiklan,
ottaa huomioon Euroopan yhteisöjen ja niiden jäsenvaltioiden sekä Unkarin tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 13 päivänä joulukuuta 1993 annetun neuvoston asetuksen (EY) N:o 3491/93(2) ja erityisesti sen 1 artiklan,
ottaa huomioon yhdeltä puolen Euroopan talousyhteisön ja Euroopan hiili- ja teräsyhteisön ja toiselta puolen Tsekin ja Slovakian liittotasavallan välistä kauppaa ja kaupan liitännäistoimenpiteitä koskevan väliaikaisen sopimuksen soveltamisen eräistä yksityiskohtaisista säännöistä 27 päivänä helmikuuta 1992 annetun neuvoston asetuksen (ETY) N:o 520/92(3), sellaisena kuin se on viimeksi muutettuna asetuksella (ETY) N:o 2235/93(4), ja erityisesti sen 1 artiklan,
ottaa huomioon Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3641/93(5) ja erityisesti sen 1 artiklan,
ottaa huomioon Euroopan talousyhteisön ja Euroopan hiili- ja teräsyhteisön sekä Romanian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3642/93(6) ja erityisesti sen 1 artiklan,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(7),sellaisena kuin se on viimeksi muutettuna komission asetuksella (ETY) N:o 2193/93(8), ja erityisesti sen 9 artiklan,
sekä katsoo, että
tuontimaksusta vapauttamisesta annetuissa komission asetuksessa (EY) N:o 121/94(9), sellaisena kuin se on viimeksi muutettuna asetuksella (EY) N:o 1618/94(10) ja komission asetuksessa (EY) 1606/94(11), sellaisena kuin se on viimeksi muutettuna asetuksella 1847/94(12), säädetään erityisesti ohran, hienojen vehnäjauhojen ja paahtamattomien maltaiden määristä, jotka ovat etuuskohteluun oikeutettuja näiden maiden kesken tehtyjen väliaikaisten sopimusten perusteella; näiden kiintiöiden moitteettoman hallinnan varmistamiseksi on tarpeen, ettei tuontitodistuksia voida siirtää,
Euroopan yhteisön sekä Bulgarian tasavallan ja Romanian välisissä väliaikaisissa sopimuksissa määrätystä tiettyjä vilja-alan tuotteita koskevasta tuontimaksusta vapauttamisesta ja asetuksen (EY) N:o 335/94 kumoamisesta annetussa asetuksessa (EY) N:o 1606/94(13) säädetään niistä vehnän ja hirssin määristä, jotka ovat etuuskohtelun alaisia näiden sopimusten perusteella; komissio teki Bulgarian tasavallan ja Romanian kanssa väliaikaisten sopimusten muuttamisesta 30 päivänä kesäkuuta 1994 käydyllä kirjeenvaihdolla tiettyjä korvaavia toimenpiteitä koskevat sopimukset; nämä toimenpiteet ovat tarpeen väliaikaisessa sopimuksessa määrättyjen maataloutta koskevien myönnytysten myöhäisen soveltamisen korvaamiseksi Romanialle ja väliaikaisen sopimuksen myöhäisen voimaantulon korvaamiseksi Bulgarian tasavallalle; tämän vuoksi on tarpeen mukauttaa asetusta (EY) N:o 1606/94,
olisi myös muutettava asetuksen (EY) N:o 1606/94 mukaisesti annettujen tuontitodistusten voimassaoloaikaa, jotta se saataisiin sovitettua yhteen markkinointivuoden kanssa ja jotta näissä sopimuksissa määrätty tuontitahti tulisi huomioon otetuksi, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksiin (EY) N:o 121/94 ja (EY) N:o 1606/94 3 a artikla seuraavasti:
"3 a artikla
Poiketen siitä, mitä asetuksen (EY) N:o 3719/88(*) 9 artiklassa säädetään, tuontitodistukseen liittyviä oikeuksia ei voida siirtää.
(*) EYVL N:o L 331, 2.12.1988, s. 1"
2 artikla
Muutetaan asetus (EY) N:o 1606/94 seuraavasti.
1) Korvataan 3 artikla seuraavasti:
"3 artikla
Poiketen siitä, mitä asetuksen (EY) N:o 891/89(*) 8 artiklan 1 kohdassa säädetään, tuontitodistukset ovat voimassa antopäivästään alkaen niiden antokuukautta seuraavan kolmannen kuukauden loppuun. Todistusten voimassaolo rajoitetaan kuitenkin heinäkuun loppuun edellisen vuoden määrille annettujen todistusten osalta.
(*) EYVL N:o L 94, 7.4.1989, s. 13
2) Korvataan liite tämän asetuksen liitteellä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 3
17
18